Hondės slėnis

Hondės slėnis – slėnis rytinėje Zimbabvės dalyje ir Mozambike. Slėnis yra dalis Rytinių Aukštumų (the Eastern Highlands) kalnų dalis. Šis slėnis yra apie 130 km nuo Mutarės bei 110 km nuo Njangos. Njanganio kalnas ir Njangos nacionalinis parkas yra vakarinė slėnio riba.

 Geografija 
Vidutinis Hondės slėnio aukštis yra apie 900 m virš jūros lygio. Aplinkinių vietovių aukštis yra apie 1800 m virš jūros lygio. Šiais skardžiais nutekančios upės sudaro vaizdingus Mtarazio ir Muchururu krioklius.

 Klimatas 
Hondės slėnis yra savanų subtropikuose:
 Nuo spalio antros pusės iki balandžio pabaigos oras būna karštas ir drėgnas. Oro temperatūra pakyla iki +28 °C. Tuo metu išlyja didžioji dalis kritulių.
 Nuo gegužės iki liepos pradžios oro temperatūra būna žema, gali kristi iki +2 °C.
 Rugpjūtis būna labai vėjuotas.
 Nuo rugsėjo iki spalio būna labai karšta, vidutinė oro temperatūra būna apie +30 °C.

 Flora ir fauna
Dalis augalų rūšių, augančių Hondės slėnyje, nurodyta šiame šaltinyje.Flora of Zimbabwe Flora of Zimbabwe: Records made by Bob Drummond

Hondės slėnis viena geriausių vietų paukščiams stebėti visoje Zimbabvėje. Čia gyvena labai daug paukščių rūšių, kurias sunku aptikti gretimuose regionuose.Honde Valley Birding Spots  Southern African Birding

Dėmesio vertos paukščių rūšys: rausvoji čagra (Tchagra anchietae), ūsuotoji devynbalsė (Melocichla mentalis), rusvasparnė prinija (Heliolais erythropterus), juodasparnis aksominis audėjas (Euplectes hordeaceus), raudonveidė kalninė astrilda (Cryptospiza reichenovii), mažoji purpurinė astrilda (Pyrenestes minor), cistikola giesmininkė (Cisticola cantans), retasis afrikinis čiurlys (Schoutedenapus myoptilus), blyškusis medpaukštis (Indicator meliphilus), žalianugarė kampetera (Campethera cailliautii), dryžaausis žalsvasis bulbiulis (Andropadus milanjensis), gelsvadryžis rudasis bulbiulis (Phyllastrephus flavostriatus), sidabrinis ragys (Bycanistes brevis), baltaausis rudasis skardžius (Stactolaema leucotis), mozambikinis batis (Batis soror), juodagurklė auskarotoji musinukė (Platysteira peltata), paprastoji spalvingoji nektarina (Cinnyris venustus), bronzinė nektarina (Nectarinia kilimensis), rytinė gelsvoji nektarina (Cyanomitra olivacea), žilagalvė astrilda (Estrilda quartinia), juodauodegė astrilda (Estrilda perreini), melsvataškis miškinis purplelis (Turtur afer), juodakaktė žalsvoji medšarkė (Telophorus nigrifrons).

Būdingos buveinės – žemumų ir paupių miškai, pelkės, dryžmedžių retmiškiai (), arbatmedžių plantacijos, kukurūzų laukai.

Slėnyje yra keturi pagrindiniai paukščių stebėjimo () taškai – Aberfoyle Club apylinkės, Gleneagles Nature Reserve virš minėto klubo, Rytinių Aukštumų (Eastern Highland) arbatmedžių platnacijos ir Katiyo abatmedžių plantacijos maždaug už 25 km nuo Aberfoyle.

 Vandens ištekliai 
Vanduo Hondės slėnyje tiekiamas mažais vamzdynais ir siurblinėmis, kurios aptarnauja mažus miestus, augimo taškus, komercines plantacijas, kai kuriuos kaimus. Paupio bendruomenės vandenį ima tiesiog iš upių.,

 Ekonomika 
500 kvadratinių mylių Hondės slėnyje yra įdirbta ir drėkinama irigaciniais kanalais. Drėkinimui naudoja ir daug smulkių Hondės intakų, kurių gausu šioje Hondės slėnio dalyje.Working Paper No. 32. Assessment of the Potential for Non-motorised Irrigation of Small Farms from Streams in Manicaland, Zimbabwe. Development Technology Unit. Department of Engineering, Warwick University, Coventry (January 1991) Slėnis yra vienas pagrindinių arbatmedžio auginimo rajonų Zimbabvėje.

Kadangi slėnis yra žemai, klimatas karštas, todėl slėnyje yra daug arbatos ir kavos auginimo plantacijų.
Slėnyje yra daug smulkų ir tik save pramaitinančių ūkininkų.Green Harvest: The Outgrower Tea Leaf Collection System in the Honde Valley, Zimbabwe J P Mtisi Slėnyje yra kelios nemotorizuotos drėkinimo sistemos.Working Paper No. 32. Assessment of the Potential for Non-motorised Irrigation of Small Farms from Streams in Manicaland, Zimbabwe. Development Technology Unit. Department of Engineering, Warwick University, Coventry (January 1991)

 Arbatmedžių platacijos 
 Eastern Highlands Tea Estate,
 Katiyo Tea Estate,
 Aberfoyle Plantations
 Rumbizi and Chiwira tea estates

 Nuorodos 

Kategorija:Zimbabvės geografija
Kategorija:Afrikos slėniai